CELEX: 62010CN0216
Language: fi
Date: 2010-05-06 00:00:00
Title: Asia C-216/10 P: Valitus, jonka Lufthansa AirPlus Servicekarten GmbH on tehnyt 6.5.2010 unionin yleisen tuomioistuimen (kuudes jaosto) asiassa T-321/07, Lufthansa AirPlus Servicekarten GmbH v. sisämarkkinoiden harmonisointivirasto (tavaramerkit ja mallit), 3.3.2010 antamasta tuomiosta

3.7.2010   
            
            
               FI
            
            
               Euroopan unionin virallinen lehti
            
            
               C 179/26
            
         Valitus, jonka Lufthansa AirPlus Servicekarten GmbH on tehnyt 6.5.2010 unionin yleisen tuomioistuimen (kuudes jaosto) asiassa T-321/07, Lufthansa AirPlus Servicekarten GmbH v. sisämarkkinoiden harmonisointivirasto (tavaramerkit ja mallit), 3.3.2010 antamasta tuomiosta
   (Asia C-216/10 P)
   2010/C 179/42
   Oikeudenkäyntikieli: englanti
   
      Asianosaiset
   
   
      Valittaja: Lufthansa AirPlus Servicekarten GmbH (edustajat: Rechtsanwalt R. Kunze ja Rechtsanwalt G. Würtenberger)
   
      Muut osapuolet: sisämarkkinoiden harmonisointivirasto (tavaramerkit ja mallit) ja Applus Servicios Tecnológicos, SL
   
      Vaatimukset
   
   
               —
            
            
               Unionin yleisen tuomioistuimen asiassa T-321/07, Lufthansa AirPlus Servicekarten GmbH v. SMHV — Applus Servicios Tecnológicos, SL, 3.3.2010 antama tuomio (valituksenalainen tuomio), jolla tuo tuomioistuin hylkäsi kanteen sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 7.6.2007 tekemästä päätöksestä pysyttää väiteosaston päätös, jolla oli hylätty yhteisön tavaramerkkihakemusta 002 933 356 koskeva väite, on kumottava
            
         
               —
            
            
               kirjallisen menettelyn jälkeen unionin tuomioistuimessa on pidettävä suullinen käsittely
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää, että unionin yleisen tuomioistuimen tuomio on kumottava seuraavin perustein:
   
               —
            
            
               unionin yleinen tuomioistuin pysytti virheellisesti voimassa valituslautakunnan arvion yhteisön tavaramerkistä annetun asetuksen (40/94/EY) (1) (yhteisön tavaramerkkiasetus) 8 artiklan 1 kohdan b alakohdassa olevista sekaannusvaaraa koskevista arviointiperusteista
            
         
               —
            
            
               unionin yleinen tuomioistuin jätti virheellisesti käsittelemättä kantajan yhteisön tavaramerkkiasetuksen 8 artiklan 5 kohtaan perustuvan vastustuksen
            
         
               —
            
            
               unionin yleinen tuomioistuin sovelsi virheellisesti yhteisön tavaramerkkiasetuksen 75 artiklaa katsoessaan, että valituslautakunnalla oli oikeus prosessiekonomisista syistä jättää tutkimatta täysimääräisesti kantajan loput perustelut, erityisesti ne jotka liittyvät kantajan aikaisemman tavaramerkin erottamiskykyyn
            
         
               —
            
            
               valituksenalainen tuomio on yhteisön tavaramerkkiasetuksen 76 artiklan vastainen
            
         
               —
            
            
               unionin yleinen tuomioistuin on menetellyt virheellisesti katsoessaan, että se, että SMHV ei ilmoittanut kantajalle yhteisön tavaramerkkihakemusten haltijan vaihtumisesta ja epäsi kantajalta siten mahdollisuuden esittää huomautuksensa asianosaisen vaihtumisesta, ei rikkonut vakavalla tavalla kantajan oikeutta oikeudenmukaiseen oikeudenkäyntiin
            
         
               —
            
            
               unionin yleinen tuomioistuin määräsi oikeudenkäyntikuluista Euroopan unionin oikeuden asiaankuuluvien säännösten vastaisella tavalla.
            
         
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL L 11, s. 1).